Calendar de colectare pentru stațiunea Colibița
2024-09-02 08:00 - 2024-12-30 17:00 (Europe/Helsinki) | Colibita, România
Urmărește calendarul de colectare a deșeurilor din stațiunea Colibița!
Implică-te și tu în colectarea separată a deșeurilor pentru a ne bucura de o natură mai curată!
Hai să le punem pe toate la locul lor și să facem Bistrița-Năsăud un județ mai curat!

Șef la Reciclare în Bistrița-Năsăud
2024-09-18 08:00 - 2024-10-31 17:00 | Bistrita, Bistrita, Bistrița-Năsăud, 420180, România
Apreciem si felicităm oamenii care colectează selectiv corect deșeurile și astfel devin ȘEFI LA RECICLARE!
În cadrul acțiunilor de informare și conștientizare derulate de ADI Deșeuri Bistrița-Năsăud și operatorul de salubritate Supercom, dorim să încurajăm cetățenii care de-a lungul timpului au colectat deșeurile selectiv și să le oferim un mic simbol al recunoașterii implicării lor.
În baza verificărilor efectuate zilnic în toate zonele județului, de către inspectorii Corpului de Control al ADI Deșeuri Bistrița-Năsăud, cetățenii care de-a lungul timpului au făcut ceea ce trebuie în privința colectării selective a deșeurilor, primesc tricouri personalizate cu mesajul ”Șef la reciclare”.
Bravo și respect pentru toți cei care înțeleg că avem datoria să ocrotim natura și să păstrăm curat mediul în care trăim!
Haideți să le punem pe toate la locul lor și să facem Bistrița-Năsăud un județ mai curat!

Program de colectare deșeuri reciclabile OCTOMBRIE 2024 în Municipiul Bistrița
2024-10-03 08:00 - 2024-10-31 17:00 | Bistrita, Bistrita, Bistrița-Năsăud, 420180, România
Reciclezi deșeurile pentru un viitor mai bun!! Implică-te și tu în colectarea selectivă a deșeurilor și hai să facem Bistrița-Năsăud un județ mai curat!
În luna OCTOMBRIE 2024 programul de colectare a deșeurilor reciclabile din Municipiul Bistrița și localitățile componene începe în data de 9 OCTOMBRIE 2024!
În luna OCTOMBRIE 2024, programul de colectare a deșeurilor reciclabile în municipiul Bistrița este:
09 OCTOMBRIE – sacul albastru pentru deșeurile reciclabile din hârtie / carton;
16 OCTOMBRIE – sacul verde pentru deșeurile reciclabile din sticlă;
23 OCTOMBRIE – pubela galbenă pentru deșeurile reciclabile din plastic / metal;
30 OCTOMBRIE – PENTRU CARTIER UNIREA – pubela galbenă pentru deșeurile reciclabile din plastic / metal;
Programul de colectare a deșeurilor reziduale – adică pubela neagră – în municipiul Bistrița și localitățile componente rămâne NESCHIMBAT, cu excepția zonelor în care colectarea acestor deșeuri se realiza în ziua de miercuri. Pentru aceste zone, ziua de colectare a pubelei negre este ziua de SÂMBĂTĂ.
Intră pe www.adideseuribn.ro sau sună la tel. 0263.944 – Dispecerat Supercom pentru a afla calendarul de colectare a deșeurilor în fiecare localitate din județul Bistrița-Năsăud.
Haideți să le punem pe toate la locul lor!

Concurs școlar ”Reciclezi pentru viitorul tău!” - ediția a 6-a
2024-10-07 08:00 - 2024-11-08 17:00
Începem a șasea ediție a concursului școlar ”Reciclezi pentru viitorul tău!”

După ce copiii din 50 de școli din județ s-au bucurat de 50 de biciclete mountain bike, 500 de boxe boxe portabile și 500 seturi de căști audio, aducând la școală 219 tone de deșeuri reciclabile colectate separat, pornim o nouă ediție a celui mai popular proiect derulat de ADI Deșeuri Bistrița-Năsăud în ultimii 3 ani.

Şcoala Gimnazială Tureac Oficial;
Școala Gimnazială ” Aurel Rău” Josenii Bârgăului, Bistrița – Năsăud;
Scoala Profesionala “Tiberiu Morariu” Salva.;
Școala Gimnazială ”Vasile Scurtu” Parva;

Elevii ne-au primit cu bucurie și au învățat împreună cu noi să colecteaze corect deșeurile precum și de ce este important să facem asta!

Mulțumim partenerilor noștri Supercom și TeraSteel, care sunt alături de noi în proiectele de educare și informare a copiilor din județul nostru cu privire la importanța respectării naturii și a reciclării deșeurilor.

Reciclezi deșeurile pentru un viitor mai bun!

Campanie gratuită de colectare a deșeurilor voluminoase în Bistrița, Beclean și Sângorz-Băi
2024-10-22 08:00 - 2024-10-31 17:00
IMPORTANT!
A.D.I. Deșeuri Bistrița-Năsăud împreună cu operatorul de salubritate Supercom organizează în perioada 22 – 31 OCTOMBRIE 2024 campania gratuită de colectare a deșeurilor voluminoase! Această campanie de colectare a deșeurilor voluminoase se va DOAR în localitățile BISTRIȚA, BECLEAN și SÂNGEORZ-BĂI!
În categoria deșeurilor voluminoase intră fotolii, canapele, saltele, dulapuri, mese, scaune, mobilier de grădină, jucării de dimensiuni mari – tobogane, biciclete, trotinete, piscine gonflabile, cuști de animale, balansoare, covoare sau alte bunuri de folosință îndelungată.
Solicităm cetățenilor care locuiesc ÎN ZONELE DE BLOCURI și dețin aceste tipuri de deșeuri voluminoase să le depună la platformele de colectare a deșeurilor reciclabile, iar cetățenii care locuiesc ÎN ZONELE DE CASE să le scoată în fața porții, având grijă să nu încurce circulația pietonală sau auto.
IMPORTANT! Vă rugăm să NU scoateți deșeurile voluminoase ÎN AFARA DATELOR MENȚIONATE în programul de colectare de mai jos:
MUNICIPIUL BISTRIȚA:
Vineri – Sâmbătă 25 – 26 OCTOMBRIE 2024
Străzile din perimetrul: B-dul Republicii – Piața Petru Rareș – 1 Decembrie – Calea Moldovei – Lucian Blaga – Simion Mândrescu – Subcetate – Busuiocului – Tărpiului – Dimitrie Cantemir – Eroilor – Ioan Slavici – Crinilor – Piața Petru Rareș – B-dul Republicii.
Luni – Marți, 28 – 29 OCTOMBRIE 2024
Străzile din perimetrul: Gării – Arțarilor – Eroilor – Dimitrie Cantemir – Tărpiului – Drumul Cetății – Calea Clujului – sens giratoriu Calea Clujului – Libertății – Petru Maior – Podul Berăriei – Faleză – Zăvoaie – Tănase Tudoran – Ion Pop Reteganu – Mihai Viteazu – Valea Budacului – Ion Vidu – Codrișor – Podul Budacului – Ion Rațiu – Alexandru Odobescu – Gării.
Miercuri – Joi, 30 – 31 OCTOMBRIE 2024
Străzile din perimetrul: Alexandru Odobescu – Gării – B-dul Republicii – Piața Petru Rareș – 1 Decembrie – Calea Moldovei – Avram Iancu – Podul Jelnei – Ghinzii – Valea Ghinzii – Valea Jelnei – C.R. Vivu – Ion Minulescu – Parcului – Ion Rațiu – Alexandru Odobescu.
Pentru LOCALITĂȚILE COMPONENTE ale municipiului Bistrița, programul de colectare a deșeurilor voluminoase va fi următorul:
Vineri și Sâmbătă 25 – 26 OCTOMBRIE 2024 – Cartier Unirea;
Sâmbătă 26 OCTOMBRIE 2024 – Cartier Slătinița;
Luni, 28 OCTOMBRIE 2024 – Cartier Sărata;
Marți, 29 OCTOMBRIE 2024 – Cartier Ghinda;
Miercuri, 30 OCTOMBRIE 2024 – Cartier Viișoara;
Joi, 31 OCTOMBRIE 2024 – Cartier Sigmir;
În SÂNGEORZ BĂI, deșeurile voluminoase se vor colecta GRATUIT în data de 25 OCTOMBRIE 2024!
În BECLEAN și localitățile componente, Campania de colectare gratuită a deșeurilor voluminoase va fi în zilele de MARȚI, 22 OCTOMBRIE 2024, JOI, 24 OCTOMBRIE 2024 și VINERI 25 OCTOMBRIE 2024 în cadrul programului de colectare a deșeurilor menajere.
Atenționăm cetățenii județului Bistrița-Năsăud, că în afara campaniilor GRATUITE organizate de ADI Deșeuri Bistrița-Năsăud, aceste deșeuri voluminoase se ridică contra cost de operatorul de salubritate, la prețul de 168,2 lei / mc tva inclus, sau GRATUIT dacă le depuneți la cele 5 centre de colectare a deșeurilor voluminoase amenajate la nivelul județului Bistrița-Năsăud.
Ai ocazia de a scăpa GRATUIT de aceste deșeuri, prin urmare te rugăm să fii responsabil și să contribui și tu la eforturile de a avea un județ mai curat!
Haideți să le punem pe toate la locul lor!
